સાથે જ તેમણે કહ્યું કે ભૂતકાળમાં આવો અવસર કદી આવ્યો નથી કે જેમાં પોતાપણાનો ભાવ હોય અને રાષ્ટ્રપતિનું ઘર પણ આ પંથકના લોકો માટે ખુલ્લું અને પ્રધાનમંત્રી તો આપણા નરેન્દ્રભાઈ હોય. તેમણે કહ્યું કે 2018 માં નવેમ્બર મહિનામાં જૂનાગઢ જે દિવસે સ્વતંત્રતાનો દિવસ મનાવે છે એજ દિવસે આ રોપ વે ચાલુ કરીને રહીશું, તારીખ - વાર સાથે કહીએ છીએ. જૂનાગઢનામાં ભાજપની જીત પર વિશ્વાસ વ્યક્ત કરતા મોદીએ કહ્યું કે જૂનાગઢની ધરતી પરનો આ વિશાળ જન સમુદાય એ વાતની સાક્ષી પુરાવે છે કે 18 તારીખનું પરિણામ શું આવશે. કચ્છ, સૌરાષ્ટ્ર અને દક્ષિણ ગુજરાતમાં પ્રચાર દરમિયાન જનતા તરફથી ભાજપને મોટો ટેકો મળ્યો છે.